ראובן ארז

ראובן ארז (נולד ב־11 בנובמבר 1955 בתל אביב) הוא זמר ישראלי.

ביוגרפיה

ראובן ארז נולד בתל אביב. כנער היה סולן להקת הנוער העובד והלומד. בשנת 1970 השתתף בתוכנית הרדיו תשואות ראשונות וזכה במקום הראשון, באותה שנה הופיע בפעם הראשונה בטלוויזיה בתוכנית "עלם ועלמה". באמצע שנות ה-70 התגייס לצה"ל ושירת בלהקת פיקוד דרום. ב-1976 שר ושיחק ב"סדנת תיאטרון שכונת התקווה" וביצע איתם את השיר "אליהו הנביא" במסגרת פסטיבל הזמר "דרור למנצח שיר מזמור". בדצמבר 1977 ביצע ארז את השיר "אגדלך" במסגרת פסטיבל הזמר "דרור" תשל"ח. באפריל 1978 הצטרף ארז ללהקת א-ב של יזהר כהן בתחרות האירוויזיון בשיר אבניבי שהגיע למקום הראשון. בדצמבר אותה שנה ביצע ארז את השיר "מזלות" במסגרת פסטיבל הזמר "דרור" תשל"ט. ב-1980 הופיע במחזמר "חיידק במה", המבוסס על שורת המקהלה. ב–1982 הופיע בפסטיבל "דרור" עם השיר "יונת אהבה". ב-1985 השתתף פעם נוספת בפסטיבל "דרור" עם השיר "שורשי" המזוהה עמו עד היום. באותה שנה יצא לאור אלבום הבכורה שלו, "נער הלילה". ב–1987 השתתף בפסטיבל הזמר והפזמון עם השיר "יום ועוד יום" שכתב עבורו הזמר והיוצר דני רובס. ב-1990 הוציא תקליט שני שנקרא "דחף פנימי" וב-1992 הוציא אלבום קאברים מהופעה בפאב שנקרא "ראובן ארז בהופעה". ב-1995 יצא אלבום אוסף שנקרא "מתוך אהבה" שכלל שירים משני אלבומיו הקודמים, "נער הלילה" ו"דחף פנימי" ועוד 7 סינגלים נוספים. ב-2001 הוציא אלבום שנקרא "תהפוכות". ב-2005 יצא אלבום נוסף מתוך מופע שהפיק ושנקרא "דרך השירים". ב-2011 יצא דיסק נוסף מתוך מופע שנקרא "מופע מהסרטים " השירים הגדולים של הקולנוע הישראלי. עד היום העלה ארז את המופע "דרך השירים" למעלה מ-1,600 פעם.

דיסקוגרפיה
 “נער הלילה", 1985
 “דחף פנימי", 1990
 "ראובן ארז בהופעה", 1992
 “מתוך אהבה", 1995 (אוסף)
 "תהפוכות - אור חדש”, 2001
 "דרך השירים", 2005
 "מופע מהסרטים", 2011
 סינגלים שלא נכללו באלבום 2013- 1995 (ראה באתר בנדקמפ)

קישורים חיצוניים

 
 

זמרים השרים בעברית
זמרים ישראלים
חברי להקת פיקוד הדרום
משתתפי תשואות ראשונות
משתתפי פסטיבל הזמר והפזמון
משתתפי פסטיבל הזמר המזרחי
בוגרי הנוער העובד והלומד
נציגי ישראל באירוויזיון
משתתפי אירוויזיון 1978
זוכי האירוויזיון
זוכי האירוויזיון: ישראל
ישראלים שנולדו ב-1955